Bollywood-ster aangekla ná vuisgeveg met SA'ner | Nuus24
Bollywood-ster aangekla ná vuisgeveg met SA'ner
Johannesburg – Die polisie in Indië het die Bollywood-ster Saif Ali Khan aangekla nadat hy vroeër vanjaar glo 'n Suid-Afrikaanse sakeman aangerand het.Die Colaba-polisiekantoor in Moembaai het Donderdag die klagstaat teen Khan by 'n landdroshof ingedien, het Ravindra Shishwe, adjunk-polisiehoof, Vrydag aan joernaliste gesê."Die klagstaat is ingedien in verband met 'n klag wat teen hom registreer is nadat hy op 22 Februarie 'n sakeman aangerand het."Die Suid-Afrikaner, Iqbal Sharma, het 'n klag by die polisie ingedien en beweer dat die akteur hom by die Taj Mahal Palace-hotel gestamp en in die gesig geslaan het.Khan het by die hotel se restaurant saam met vriende en die aktrise Kareena Kapoor, met wie hy intussen getrou het, geëet.Sharma sê hy het die personeel gevra om Khan se tafel te kry om minder geraas te maak. Dit het gelei tot 'n argument en die beweerde aanranding.– Lees meer hier– Volg Nuus24 op Twitter